Tornionjoki
Tornionjoki (, , meänkielellä "Tornionväylä") on Tornionjoen vesistön 510 kilometriä pitkä laskujoki Pohjois-Ruotsissa ja -Suomessa. Joki alkaa Ruotsin puolelta, mutta alajuoksu Muonionjoen yhtymäkohdasta etelään on Ruotsin ja Suomen rajajokea.
Alattionjoki
Alattionjoki eli Altajoki (, , kveeniksi "Alattionjoki") on Ruijassa, Pohjois-Norjassa sijaitseva joki, jonka pituus on 240 km. Se alkaa Koutokeinosta Suomen ja Norjan rajalta samalta tunturiseudulta, josta lähtee päinvastaiseen suuntaan myös Ounasjoki. Alattionjoki kulkee Euroopan suurimpiin kuuluvassa kanjonissa ja laskee Alattionvuonoon. Alattionjoki tuli kuuluisaksi vuonna 1981, jolloin sinne rakennettiin vesivoimalaitosta. Rakennushanketta vastustivat suuresti niin paikalliset asukkaat kuin luonnonsuojelijatkin. Alattionjoen ylempi osa, joka sijaitsee Koutokeinon kunnassa, tunnetaan nimellä Koutokeinojoki (, ). Alattio-Koutokeinojoen vesistön valuma-alue on laajuudeltaan 8 963 km², mikä tekee siitä yhden Pohjois-Norjan suurimmista vesistöistä.